钦定古今图书集成/明伦汇编/交谊典/第001卷 > 《宋林洪山家清事》 > 《山林交盟》
## 钦定古今图书集成/明伦汇编/交谊典/第001卷 > 《宋林洪山家清事》 > 《山林交盟》

“山林交，与市朝异。”礼贵简，言贵直，所尚贵清。善必相
荐，过必相规，疾病必相救，药书尺必直。言事初见用
刺，不拘服色主肃。入叙坐，称呼以号及表字，不以官。
讲问必实言所知所闻。事有父母者，必备刺拜，报谒
同。自后传入一揖坐，诗文随所言，毋及外事时政异
端。饮食随所具，会次，坐序以齿，不以贵贱僧道易饮
随量，诗随意，坐起自如，不许逃席。乏使令，则供执役。
请必如期，毋违客例。有干实告及归，不必谢。凡涉忠
孝友爱，事当尽心，无慢嫉前軰。须接诱后学，以期追
古风。贵介公子，有志于古者，必不骄人。苟非其人，不
在兹约。凡我同盟，愿如金石。